ПРОТОКОЛ № 13
от извънредно заседание на Комисия „Дисциплинарна дейност и
взаимодействие с Инспектората към Висшия съдебен съвет“
към съдийската колегия на Висшия съдебен съвет,
проведено на 11 април 2019 г.

Днес, 11 април 2019 г., четвъртък, oт 14:00 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към съдийската колегия на ВСС в състав: 

ПРЕДСЕДАТЕЛ:	АТАНАСКА ДИШЕВА	
ЧЛЕНОВЕ:	ЦВЕТИНКА ПАШКУНОВА 
СЕВДАЛИН МАВРОВ СТЕФАН ГРОЗДЕВ	
 ОТСЪСТВА: Вероника Имова 

От администрацията на ВСС: 
Деница Захариева – началник отдел „Дисциплинарни производства“ в дирекция „Правна“-АВСС.

Заседанието протече при следния дневен ред:
1.	Писмо/предложение вх. № ВСС-4581/09.04.2019 г. от министъра на правосъдието за образуване на дисциплинарно производство срещу Росица Бузова – председател на 21-ви състав на Административен съд София-град.

По дневния ред:

1.	ОТНОСНО: Писмо/предложение вх. № ВСС-4581/09.04.2019 г. от министъра на правосъдието за образуване на дисциплинарно производство срещу Росица Бузова – председател на 21-ви състав на Административен съд София-град.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

1.1.	Уведомява министъра на правосъдието, че следва да уточни дали подаденият документ рег.индекс № ВСС-4581/09.04.2019 г. (изх.№ 11-00-205/04.04.2019 г. по описа на Министерство на правосъдието) представлява предложение за образуване на дисциплинарно производство за налагане на дисциплинарно наказание по смисъла на чл.312, ал.1, т.4 от Закона за съдебната власт или представлява съпроводително писмо. В случай, че се подава предложение за образуване на дисциплинарно производство, на основание чл.30, ал.2 от Административнопроцесуалния кодекс във връзка с чл.328 ЗСВ, указва на министъра на правосъдието, че в тридневен срок от получаване на съобщението, следва да отстрани недостатъците в направеното предложение, като изложи фактическите обстоятелства, за които се твърди, че представляват виновно неизпълнение на служебните задължения, да посочи какво е твърдяното дисциплинарно нарушение, формулира искане за налагане на дисциплинарно наказание, приложи доказателства. При неизпълнение в срок на дадените указания производството ще бъде прекратено.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И		/п/
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА ВСС: 

АТАНАСКА ДИШЕВА